open-index/open-wikipedia-markdown huggingface dataset:
יחסי מרוקו–פקיסטן

**יחסי מרוקו–פקיסטן** הם יחסי החוץ בין מרוקו ופקיסטן. היחסים באופן מסורתי חזקים ולבביים.

## היחסים בין שתי המדינות
שתי המדינות כוננו יחסים דיפלומטיים בשנות החמישים, זמן קצר לאחר עצמאותה של פקיסטן מבריטניה. המדינות שיתפו פעולה באופן משמעותי בעבר וממשיכות להרחיב את הקשרים ביניהם. בעבר פקיסטן טענה כי אינה מכירה ברפובליקת סהרה הערבית הדמוקרטית בסהרה המערבית, וכי מעמד האזורים שנוי במחלוקת ויוחלט על ידי החלטות האו"ם, היא תמכה בנקודת המבט המרוקאית כי הסכסוך הוא עניין פנימי.

## יחסים כלכליים
בסוף שנת 2007, שגריר מרוקו, מוחמד רידה אל פאסי, הזמין ועודד יזמים ואנשי עסקים פקיסטנים לנצל את הסכם הסחר החופשי של מרוקו (FTA) עם ארצות הברית והאיחוד האירופי, במיוחד בבגדי הטקסטיל והמוצרים המוגמרים. בפגישה עם סגן נשיא הפדרציה של לשכות המסחר והתעשייה של פקיסטן (FPCCI), זובאיר טופייל, אמר השגריר כי תחת ה-FTA, למרוקו יש גישה חופשית עבור בגדים מוכנים לארצות הברית. "מרוקו היא יצואנית גדולה של בגדים מוכנים לאירופה, ואנחנו מזמינים חברות פקיסטניות לחלוק את הייצוא המרוקאי לאירופה", אמר פאסי. השגריר המשיך והזמין חברות פקיסטניות להקים יחידות בגדים במרוקו, שם אפילו תוספת ערך של 30% מקובלת על האיחוד האירופי.

סגן נשיא ה-FPCCI, זובאיר טופאיל, קיבל בברכה את הצעת השגריר והדגיש כי המגזר הפרטי של שתי המדינות יתקרב לפתיחת אפשרויות חדשות לסחר דו-צדדי. נכון לעכשיו, היצוא של פקיסטן למרוקו עומד על 11.5 מיליון דולר, ואילו הייצוא המרוקאי לפקיסטן עומד על 147 מיליון דולר.

## נציגויות דיפלומטיות
* מרוקו מחזיקה בפקיסטן שגרירות באסלאמאבאד.
* פקיסטן מחזיקה במרוקו שגרירות ברבאט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פקיסטן–תוניסיה

**יחסי פקיסטן–תוניסיה** הם יחסי החוץ בין פקיסטן ותוניסיה.

## היחסים בין שתי המדינות
בשנת 1957 כוננו יחסים דיפלומטיים בין המדינות. ב-25 במרץ 1958 פתחה פקיסטן את המשימה הדיפלומטית הראשונה שלה בתוניסיה, שקיבלה מעמד של שגרירות בשנת 1964. בשנת 1980 תוניסיה פתחה שגרירות באסלאמאבאד. בתקופה שבין 1948 ל-1954, שר החוץ של פקיסטן מוחמד זפראללה חאן ייצג את פקיסטן במועצת הביטחון של האו"ם ותמך בעקביות במאבקו של העם התוניסאי נגד השלטון הקולוניאלי.

המדינות משתפות פעולה במגוון ארגונים בינלאומיים, בעיקר האו"ם, הארגון לשיתוף פעולה אסלאמי וארגון המדינות הבלתי מזדהות. בינואר 1972 ערך ראש ממשלת פקיסטן זולפיקאר עלי בהוטו ביקור רשמי בתוניסיה; במאי 1990 ביקרה ראש ממשלת פקיסטן בנזיר בהוטו בתוניסיה, ואחריה הגיע ראש ממשלת פקיסטן נוואז שריף בפברואר 1991. ביולי 2003 ערך נשיא פקיסטן פרבז מושארף ביקור ממלכתי בתוניסיה. בפברואר 1974, שר החוץ של תוניסיה, חביב צ'אטי ייצג את ארצו בפסגת ה-OIC בלאהור.

## יחסי סחר
בשנת 2017 מחזור הסחר בין המדינות הסתכם בסך של 30 מיליון דולר. היצוא של פקיסטן לתוניסיה: אורז, בדים סינתטיים וכותנה, מוצרים כימיים, חוטי כותנה, עור, כלי ניתוח. יצוא תוניסיה לפקיסטן: ביגוד ופוספטים.

## נציגויות דיפלומטיות
* תוניסיה מחזיקה בפקיסטן שגרירות באסלאמאבאד.
* פקיסטן מחזיקה בתוניסיה שגרירות בתוניס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דת עממית

[ממוזער|[מקדש המוקדש לסנטה מואֵרטֵה, דמות מרכזית בקתוליות העממית של מקסיקו.]]
במדע הדתות ובחקר פולקלור, **דת עממית** או **דת פולקיסטית** הוא מושג המתאר אוסף רחב של פולחנים ואמונות הייחודי למקום או לקבוצה אתנית שאינן עקביות עם עקרונותיה של אף דת מאורגנת אחת. חלק גדול ממנהגי ופולחני הדת העממית נחשבים אמונות טפלות על ידי אלו שמחוץ לקבוצה לה שייך הפולחן.
דתות עממיות מקבלות לרוב את שמן מחוקרים חיצוניים המתארים את הדת. מטעם ציבור מאמיניהם לרוב הדת העממית חסרת שם, בין מכיוון שהיא שקופה (כלומר נדמת כחלק טבעי מהדת המאורגנת או מהתרבות הלאומית) או שאין הם מזהים את אוסף האמונות המקושר אליה כמשויכות לתופעה אחת המורכבת מהן.

## סוגים של דת עממית
המחקר מבדיל בין שלושה סוגים שונים של דת עממית.

### אספקט עממי של דת מאורגנת
הסוג הראשון הוא הממד הדתי של התרבות העממית, או הממדים העממיים-תרבותיים של הדת. ממדים אלו כוללים אמונות ומנהגים נפוצים שאינם חלק מהדוקטרינה הדתית ואינן מוכרות על ידי הממסד הדתי, אך בכל זאת מזוהות עם המאמינים של דת מסוימת. לדוגמה, ברוב העולם הנוצרי מציינים את הולדת ישו בחג המולד, אך החג כולל גם אוסף של מנהגים ואמונות שאינו עקבי עם סיפור הולדת ישו – כגון אחזקת וקישוט עץ אשוח, חלוקת המתנות על ידי סנטה קלאוס בערב חג המולד, ועוד. במדינות נוצריות שונות נהוגים מנהגים שונים בחג זה. דוגמה נוספת לכך המופיעה ביהדות היא ההמתנה לאליהו בליל הסדר.

אספקטים עממיים אלו מזוהים עם דתות מאורגנות מבוססות, לדוגמה נצרות עממית, הינדואיזם עממי ואסלאם עממי. המונח משמש גם, במיוחד על ידי אנשי הדת של הדתות המאורגנות, לתיאור רצונם של אנשים שלעיתים רחוקות משתתפים בפולחן דתי ואינם משתייכים לארגון דתי כמו קהילה יהודית או כנסייה, לקיים טקסים דתיים בנקודות ציון בחייהם, במיוחד חתונות, לוויות ולידות. במשמעות זו המושג דומה למושג מסורתיות בחברה הישראלית.

### דתות חסרות ארגון
סוג שני הן דתות חסרות ארגון, כמו אלו המאפיינות חברות של ציידים-לקטים. הפילוסוף ויליאם ג'יימס טען שדתות מאורגנות בהכרח צמחו מתוך סוג זה של דת, ולכן מגדיר את הדת המאורגנת כתוצאה ותת סוג של צורת פולחן זו. דתות נאו-פגניות רבות וחלק מתנועות העידן החדש מהוות צורה מודרנית של סוג דת זה.

### דת סינקרטיסטית
הסוג השלישי הוא השם הניתן לסינקרטיזם שנוצר בין שתי תרבויות בעלות שלבים שונים של ביטוי דתי פורמלי, לדוגמה במפגש של הנצרות עם תרבויות ילידיות (שדתותיהן חסרות ארגון) בעולם החדש. דתות רבות מסוג זה נוצרו כתוצאה מקולוניאליזם ומסחר העבדים האטלנטי, לדוגמה וודו, אומבנדה וקנדומבלה ששילבו אמונות אפריקאיות עם הדוגמה הנוצרית, אך קיימות גם דוגמאות מוקדמות יותר ואלימות פחות, למשל הסינקרטיזם היפני בין בודהיזם ושינטו המכונה שינבּוּטסוּ-שוּגוֹ, (קאנג'י: 神仏習合, רומאג'י: *Shinbutsu-shūgō*), והדת הסינית העממית שמכילה אמונות ופולחנים בודהיסטים, דאואיסטים וקונפוציאנים.

## ראו גם
* רפואה מסורתית
* שמאניזם

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פגניות
קטגוריה:אנתרופולוגיה של הדת
קטגוריה:דתות
קטגוריה:קצרמר דת
החזית המהפכנית הלאומית לשחרור האיטי

**החזית המהפכנית הלאומית לשחרור האיטי** (בצרפתית: **Front pour la libération et la reconstruction nationales**) הייתה קבוצת מורדים בהאיטי ששלטה על מרבית המדינה בהפיכה בהאיטי בשנת 2004.

בתחילה, הקבוצה נקראה "חזית ההתנגדות הארטיבונית המהפכנית", על שם מחוז ארטיבוניט בהאיטי, אך ב-19 בפברואר 2004 שונה שמה לחזית המהפכנית הלאומית לשחרור האיטי, כדי להדגיש את היקפה הלאומי.

החזית נוסדה על ידי מיזוג של שתי קבוצות חמושות שפעלו נגד השלטון, הבולטת שבהן היא הקבוצה שבסיסה היה בעיר גונאיב, שנקראה צבא הקניבל. קבוצה זו תמכה בתחילה בשלטונו של ז'אן-ברטראן אריסטיד, אך לאחר מכן פנתה נגדו. מנהיג קבוצה זו היה בוטור מטייר, שאחיו נרצח בהוראתו של אריסטיד בשנת 2003.

יש הטוענים, כי בין השנים 2001–2004, ארצות הברית מימנה וביצעה פעולות אימונים עבור קבוצה של 600 חיילים בחזית המהפכנית הלאומית לשחרור האיטי.

החזית המהפכנית הלאומית לשחרור האיטי לכדה את העיר גונאיב ב-5 בפברואר 2004. לאחר לכידת העיר, המורדים לכדו מספר עיירות שכנות לעיר וסילקו משם את כוחות המשטרה. ב-17 בפברואר, כוחות המורדים כבשו את העיר הינצ'ה.

ב-22 בפברואר 2004 כבשו המורדים את אחת הערים הגדולות בהאיטי, קאפ-האיסיין. עד 25 בפברואר כמעט כל צפון האיטי היה בידי החזית לשחרור האיטי, והמורדים איימו לתקוף את הבירה פורט-או-פרנס, אך איום זה לא מומש עקב התפטרותו של אריסטיד.

## הערות שוליים

קטגוריה:האיטי: היסטוריה
קטגוריה:ארגונים פוליטיים
יחסי איטליה–מרוקו

**יחסי איטליה–מרוקו** הם יחסי החוץ בין איטליה למרוקו.

## היסטוריה
מאז סוף המאה ה-19, היחסים בין מרוקו לאיטליה התאפיינו בידידות ושיתוף פעולה הדדי. הנציגות הדיפלומטית הראשונה נשלחה בתקופת שלטונו של מולאי חסן הראשון, סולטאן מרוקו לוויטוריו אמנואלה השני, מלך איטליה בשנת 1879.

## יחסי סחר
מרוקו רואה באיטליה שותפה מרכזית למסחר, אך היחסים הכלכליים בין המדינות עדיין לא הגיעו לרמה שתתאים למעמד שתי המדינות. על פי המכון האיטלקי לסטטיסטיקה "סטטיסטיקה", היקף חילופי הסחר בין מרוקו לאיטליה הסתכם ב-1.993 מיליארד אירו בין ינואר לנובמבר 2013, לעומת 1.797 מיליארד אירו בתקופה המקבילה בשנת 2012, עם קצב צמיחה של 10.9%. נתון זה נותר נמוך בהשוואה להיקף הייצוא של ספרד למרוקו, שהסתכם בסך הכל ב-5.508 מיליארד אירו. ספרד הפכה לספקית הראשונה למרוקו עם נתח של 13.1%, ואילו איטליה נפלה למקום השמיני עם נתח של 4.6%. בין היבוא החשוב ביותר של מרוקו מאיטליה, מוצרי זיקוק נפט, מכונות וציוד תעשייתי, חקלאי ורפואי, בנוסף למכשירי חשמל, מכוניות, מוצרים כימיים ופלסטיים.

מרוקו מייצאת דגים ומוצרי חקלאות רבים ומוצרי עור. ביחס לאופי וגודל ההשקעות האיטלקיות במרוקו, הן הסתכמו ב-500 מיליון אירו, ולאיטליה היה חלק חשוב בהשלמת פרויקטים ענקיים, ובראשם בניית סכרים, כבישים מהירים ופרויקטים אחרים שמעניינים את התשתיות, המגזר התעשייתי והשירותים. בנוסף לנוכחותם של סניפים של חברות איטלקיות גדולות, ובשל המשבר הכלכלי, נרשמו בשלוש השנים האחרונות כ-100 חברות, רובן חברות איטלקיות בינוניות וקטנות, בחיפוש אחר שווקים חדשים והזדמנויות להציג את המומחיות המובהקת שלהם.

## מרוקאים באיטליה
על פי מפקד האוכלוסין משנת 2013, מרוקאים הם הקהילה הזרה השנייה בגודלה באיטליה, עם יותר מ-517,000 תושבים, 300,000 מהם גברים עובדים ו-106,000 תלמידים בבתי ספר ובתיכונים איטלקיים.

## נציגויות דיפלומטיות
* איטליה מחזיקה במרוקו שגרירות ברבאט.
* מרוקו מחזיקה באיטליה שגרירות ברומא.

## קישורים חיצוניים

קטגוריה:ערכים ללא קטגוריות פיזיות - יחסי חוץ
חוקת האיטי (1843)

**[[חוקת האיטי]] משנת 1843** נחקקה ב-30 בדצמבר 1843 בתקופת נשיאותו של צ'ארלס ריבייר-הרארד.

## שינויים וחידושים
החוקה הכילה חוקים מחוקת האיטי הישנה, אך היא גם הכילה חידושים רבים. לפני 1843, השופטים נבחרו על ידי הנשיא, ובחוקה של שנת 1843, השופטים נבחרו על ידי עם. בנוסף, חוקה זאת הגבילה את כהונתו של הנשיא, שלפני כן הייתה מוגבלת, וכהונתו של ראש הממשלה הוגבלה לארבע שנים.

בחוקה זו, כל חוק והחלטה של הנשיא לא תעבור ללא הסכמתו של השר האחראי על כך.

עקב חקיקת חוקה זו, הוקם בית המשפט לחשבונות וננקטו צעדים נוקשים במטרה להבטיח חופש אישי וכבוד רכוש.

## ראו גם
* חוקת האיטי

## הערות שוליים

קטגוריה:1843
קטגוריה:האיטי: פוליטיקה
קטגוריה:האיטי: היסטוריה
קטגוריה:חוקות לפי מדינה
המכשף: מקור הדם

**המכשף: מקור הדם** (באנגלית: **The Witcher: Blood Origin**) היא מיני-סדרת פנטזיה אמריקאית, שמופקת על ידי לורן שמידט היסריך עבור שירות הזרמת המדיה "נטפליקס" ומשמשת כפריקוול עבור הסדרה "המכשף".

## רקע עלילתי
עלילת המיני-סדרה עתידה להתרחש בעולמם של האלפים, 1,200 שנה קודם לאירועי "המכשף", ולגולל את סיפור יצירתו של אב הטיפוס הראשון לדמותו של "המכשף" – צייד מפלצות שניחן ביכולות מוגברות, ואת האירועים שהובילו ל"התלכדות"; אירוע קטליסטי במהלכו עולמותיהם של בני האדם, המפלצות והאלפים התמזגו והפכו לאחד.

## צוות השחקנים
* סופיה בראון – **איילה**, לוחמת מובחרת שעזבה את שבטה ואת מעמדה על מנת להתפרנס כזמרת נודדת, אך נאלצת לשוב להילחם בעקבות שינויים אדירים ביבשת.
* לורנס או'פוראיין – **פיאל**, לוחם שמחפש נקמה וגאולה ברחבי היבשת לאחר שנותר חסר מנוח בעקבות מותו של אדם הקרוב אליו בשדה הקרב.
* מישל יאו – **סקיאן**, לוחמת אלפית והאחרונה מבני שבטה, שיוצאת למסע קטלני ברחבי היבשת אחר חרב עתיקה שהייתה מקודשת לשבטה.

## הפקה
### פיתוח
פיתוחה והפקתה של המיני-סדרה הוכרזה לראשונה על ידי נטפליקס במהלך כנס "קומיק-קון בבית", שנערך וירטואלית בעקבות התפרצות מגפת הקורונה.
### ליהוק
ב–25 בינואר 2021, נמסר על ליהוקה של ג'ודי טרנר-סמית' לתפקיד ראשי בגילום דמותה של **איילה**. עם זאת, באפריל 2021, נמסר כי טרנר-סמית' עזבה את הפקת הסדרה בעקבות בעיות בלוח הזמנים שלה, שנוצרו בעקבות דחיית צילומי המיני-סדרה לאור התפרצות מגפת הקורונה. ב-26 במרץ 2021, נמסר כי לורנס או'פוראיין לוהק לתפקיד ראשי בדמותו של **פיאל**. בתחילת יולי 2021, נמסר כי מישל יאו לוהקה לגילום דמותה של **סקיאן**. ב-8 ביולי 2021, נמסר על ליהוקה של סופיה בראון, שתחליף את טרנר-סמית' בתפקיד.

### צילומים
צילומי המיני-סדרה החלו באוגוסט 2021.

## קישורים חיצוניים
* 

## הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות פנטזיה אמריקאיות
קטגוריה:סדרות ספין-אוף אמריקאיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
קטגוריה:The Witcher
קטגוריה:סדרות טלוויזיה אמריקאיות שעלו לשידור בשנת 2022
יחסי אוסטריה–מרוקו

250px|ממוזער|שר החוץ המרוקאי נאסר בוריטה נפגש עם מקבילתו האוסטרית קארין קנייסל בעת ביקורה במרוקו, 2018
**יחסי אוסטריה–מרוקו** הם יחסי החוץ בין אוסטריה למרוקו.

## סקירה כללית
ממלכת הבסבורג כוננה יחסים דיפלומטיים עם מרוקו בשנת 1783.

ב-10 בנובמבר 2006 שרת החוץ האוסטרית אורסולה פלסניק נפגשה עם עמיתה המרוקאי מוחמד בניאס. הפגישה התמקדה ביחסים דו-צדדיים ובמאמצי האו"ם לפתרון נושא סהרה המערבית. שרי החוץ דנו גם בנושאים אזוריים, מועמדותה של אוסטריה למושב מועצת הביטחון של האו"ם בשנים 2009–2010, והדיאלוג בין דתות ותרבויות בו מרוקו ממלאת תפקיד חשוב כמתווך.

באוקטובר 2018 נפגשה שרת החוץ האוסטרית קארין קנייסל עם שר החוץ של מרוקו נאסר בוריטה לרגל ציון 235 שנות יחסים דיפלומטיים בין המדינות. במהלך הביקור ציין בוריטה כי אוסטריה תרמה רבות לקידום היחסים בין האיחוד האירופי ומרוקו וקידמה את הדיאלוג האירופי-ים תיכוני בכמה נושאים הקשורים לפיתוח, שלום, ביטחון וטיפול בפשע המאורגן.

## נציגויות דיפלומטיות
* אוסטריה מחזיקה במרוקו שגרירות ברבאט.
* מרוקו מחזיקה באוסטריה שגרירות בווינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Comac

[ממוזער|250x250 פיקסלים|[קומק ARJ21|קומאק ARJ21-700 בטיסה בתערוכת האוויר של ג'והאי 2010]]
[ממוזער|250x250 פיקסלים|COMAC [C919 - שדה התעופה פודונג, שאנגחאי]]
**Comac** (ראשי תיבות של: **Com**mercial **A**ircraft **C**orporation of China), או בתרגום שמו המלא **תאגיד כלי הטיס המסחריים של סין** הוא תאגיד אירו-ספייס בבעלות מלאה של ממשלת סין, שהוקם ב-11 במאי 2008 בשאנגחאי. התאגיד משקיע בחברות תעופה בינלאומיות רבות, כגון בומברדייה איירוספייס, וריאנאייר, ומייסד שיתופי פעולה במטרה לרכוש בסיס ידע טכנולוגי רחב בתחום עבור המפלגה הקומוניסטית, ומייצר כלי טיס ורכבי חלל במטרה להתחרות עם חברות מערביות, כמו בואינג ואיירבוס. מטה החברה נמצא בפודונג, שאנגחאי.

המטוס הראשון ששווק היה ARJ21 שפיתח תאגיד תעשיית התעופה של סין, ואחריו מטוס הנוסעים C919, שעשה את טיסת הבכורה שלו בשנת 2017 ומשך עניין מצד חברות התעופה הסיניות, עם רוח גב חזקה מצד הממשל שמחייב את חברות התעופה הסיניות לרכישות מועדפות על ידי הממשל. ה-C919, שיכול להכיל עד 168 נוסעים, נועד להתחרות בשוק המטוסים צרי הגוף.

## קישורים חיצוניים

* 

## הערות שוליים

קטגוריה:סין: מדע וטכנולוגיה
קטגוריה:יצרני מטוסים
קטגוריה:קצרמר תעופה
צפרדע הקינמון

**צפרדע הקינמון** (שם מדעי: ***Nyctixalus pictus***) היא מין של צפרדע ממשפחת הרקופוריים החיה בדרום-מזרח אסיה בחצי האי המלאי, הפיליפינים, בורנאו וסומטרה.

## מאפיינים
צפרדע זו מגיעה לאורך 3.5 סנטימטרים, והנקבות גדולות מהזכרים. לצפרדע רגליים ארוכות. צבעה חום או חום-אדמדם, עם כתמים בצבע לבן עד צהוב. היא שוכנת-עצים ביערות הגשם של דרום-מזרח אסיה מחצי האי המלאי (תאילנד, סינגפור ומלזיה) עד לפיליפינים, סומטרה (אינדונזיה) ובורנאו (ברוניי, מלזיה ואינדונזיה). היא נמצאת בגובה של עד 1650 מטרים, וניזונה בעיקר מחרקים.

צפרדע זו נמצאת על פי הרשימה האדומה של IUCN במצב השימור קרוב לסיכון עקב אובדן בתי גידול.

## קישורים חיצוניים

קטגוריה:בעלי חיים שתוארו ב-1871
קטגוריה:טקסונים שתוארו בידי וילהלם פטרס
קטגוריה:רקופוריים
קטגוריה:בעלי חיים ביערות הגשם של דרום-מזרח אסיה
קטגוריה:אינדונזיה: דו-חיים
יחסי החוץ של האיטי

**יחסי החוץ של האיטי** הם היחסים הרשמיים שמנהלת האיטי עם שאר מדינות העולם. האיטי מקיימת יחסים דיפלומטיים עם 37 מדינות, בעיקר באמריקה הלטינית ובאירופה.

בין השנים 1991–1994, בעת השלטון הצבאי הבלתי חוקי בהאיטי, הקהילה הבינלאומית נרתמה להגנתה של האיטי ולהפלת השלטון. שלושים ואחת מדינות השתתפו בכוח בהנהגת ארצות הברית (MNF), שפעל בחסות האו"ם בספטמבר 1994, שסייע בשיקום הממשלה בהאיטי.

על מנת לעודד את ההתאוששות החברתית והכלכלית של האיטי משלוש שנים של שלטון צבאי בפועל, הבנקים לפיתוח בינלאומי וסוכנויות תורמים התחייבו להעניק בשנת 1994 סיוע של למעלה מ-2 מיליארד דולר להאיטי.

## יחסי החוץ עם מדינות העולם
### [[אפריקה]]

### [[אמריקה]]

### [[אסיה]]

### [[אירופה]]

### [[אוקיאניה]]

## ראו גם
* משרד החוץ של האיטי
* נציגויות דיפלומטיות של האיטי בעולם

## קישורים חיצוניים

## הערות שוליים

*
האיטי
יחסי אורוגוואי–פקיסטן

**יחסי אורוגוואי–פקיסטן** הם היחסים הדיפלומטיים בין **[[אורוגוואי|הרפובליקה המזרחית של אורוגוואי]]** לבין **[[פקיסטן|הרפובליקה האסלאמית של פקיסטן]]**.

## היסטוריה
כאשר פרצה המלחמה במזרח פקיסטן בשנת 1971, אורוגוואי היססה בתחילה לקחת צד. עם זאת, ב-24 באוגוסט 1971 הכירה אורוגוואי בבנגלדש (קודם לכן מזרח פקיסטן) כמדינה עצמאית.

בשנת 2006 נחגג הסכם מסחרי בין פקיסטן למרקוסור (גוש סחר שאורוגוואי הוא חלק ממנו). קיימת לשכת מסחר של פקיסטן-אורוגוואי.

בשנת 2007 אירחה מונטווידאו את 'ועידת קשמיר הבינלאומית' הראשונה. ראש ממשלת אזאד קשמיר סרדאר אטיקה אחמד ח'אן השתתף באירוע, שאורגן בשיתוף האוניברסיטה הקתולית באורוגוואי. חאן נפגש עם מספר סנאטורים אורוגוואים במהלך שהותו.

בשנת 2014 הוסמך שגריר פקיסטן בבואנוס איירס גם עבור אורוגוואי.

## נציגויות דיפלומטיות
* פקיסטן מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו.
* אורוגוואי מיוצגת בפקיסטן באמצעות שגרירותה בטהראן, איראן, ובנוסף מחזיקה קונסוליית כבוד באסלאמאבאד.

## הערות שוליים

קטגוריה:ערכים ללא קטגוריות פיזיות - יחסי חוץ
חוקת האיטי

[ממוזער|אנדרטת החוקה בבירת האיטי, [פורט-או-פרנס]]
**חוקת האיטי** (בצרפתית: **Constitution d'Haïti**; קריאולית האיטית: **Konstitisyon Ayiti**) היא החוקה של האיטי. החוקה עוצבה על פי חוקות ארצות הברית וצרפת. הגרסה האחרונה של החוקה אושרה על ידי הפרלמנט במרץ 2011 ונכנסה לתוקף ב-20 ביוני 2012.

## היסטוריה
בסך הכל הוכרזו או תוקנו 23 חוקות, לאורך ההיסטוריה של האיטי, הראשונה שבהן הוכרזה תחת ממשלתו קצרת הימים של המושל הכללי טוסיינט לוברטור, בשנת 1801.

החוקה הראשונה, חוקת סן דומינג, שנחקקה בשנת 1801, הפכה את לוברטור לשליט בלי הגבלה בזמן ונתנה לו את הזכות לבחור את יורשו. חוקה זו ביטלה את העבדות והגבלות לפי גזע, והקפידה על שלום, שכירות ומגבלות על תנועה. החוקה השנייה של האיטי נחקקה בשנת 1804, השלישית נחקקה בשנת 1805 והרביעית בשנת 1806, אך היא הייתה רק של רפובליקת האיטי, ששלטה בדרום האיטי.

בחוקה החמישית של האיטי, שנחקקה בשנת 1807, קבעה כי אנרי כריסטוף הוא שליט האיטי לכל חייו. חוקה זו אסרה על גירושים. החוקה השישית של האיטי נחקקה בשנת 1811.

תיקון חוקת האיטי משנת 1806, שנעשה בשנת 1816, ייסדה בית מחוקקים דו-ביתי.

בשנת 1843, נחקקה חוקת האיטי, והיא ייסדה בית משפט לחשבונות. בנוסף, חוקה זו קבעה שהשופטים ייבחרו על ידי העם, והיא הגבילה את זמן כהונתם של הנשיא ושל ראש הממשלה. בשנת 1846, החוקה שוחזרה לחוקה של שנת 1816 ובשנת 1849 נחקקה מחדש חוקת האיטי. רק לאחר 18 שנה, בשנת 1867, שונתה חוקה זו.

בשנת 1874, מישל דומינג חוקק חוקה חדשה.

בשנת 1879, נחקקה חוקה חדשה והיא שונתה בשנת 1888. בשנת 1889, שונתה שוב החוקה, וב-1902, היא שוב שונתה. בשנת 1918, נחקקה חוקה חדשה, שזכתה לאהדה על ידי ארצות הברית.

בשנת 1932, החוקה שוב שונתה, ובשנת 1835, נחקקה חוקה אנטי-דמוקרטית שנתנה לנשיא סמכויות וכהונה בלתי מוגבלת.

בשנת 1942, שוחזרה החוקה משנת 1832. ב-22 בנובמבר 1946, נחקקה חוקה חדשה. בשנת 1950, נחקקה חוקה חדשה שהעניקה לנשים זכויות.

בשנת 1957, שונתה החוקה, ובשנת 1964, החוקה שונתה לכך שלנשיא יש כהונה בלתי מוגבלת. בנוסף, בית המחוקקים הפך לבית מחוקקים חד-ביתי. בשנת 1983, שונתה מחדש החוקה.

בשנת 1987, החוקה החדשה שנחקקה אסרה על תושבי האיטי להחזיק אזרחות נוספת של מדינה אחרת. חוקה זו בוטלה בשנת 1988, החלה לחזור בשנת 1989 וחזרה לחלוטין בשנת 1994.

בשנת 2012, נכנס לתוקף השינוי האחרון, נכון לשנת 2021, שנעשה לחוקה. שינוי זה אושר במרץ 2011.

## ראו גם
* חוקת האיטי (1843)
* חוקת ארצות הברית

## הערות שוליים

האיטי
קטגוריה:האיטי: פוליטיקה
רוברט גלינצה

**רוברט גלינצה** (ברומנית: **Robert Glință**; נולד ב-18 באפריל 1997) הוא שחיין רומני. אלוף אירופה (בודפשט 2021) ואלוף עולם לנוער (סינגפור 2015) במשחה ל-100 מטר גב.

## ביוגרפיה
גלינצה נולד וגדל בפיטשט.

### 2015
באליפות העולם לנוער שנערכה בסיגפור באוגוסט 2015 זכה גלינצה במדליית זהב במשחה ל-100 מטר גב בשיא אליפות חדש של 54.30 שניות.

### 2016
באולימפיאדת ריו דה ז'ניירו (2016) הוא סיים במקום שמיני במשחה ל-100 מטר גב בתוצאה של 53.50 שניות. בשלב חצי הגמר הוא קבע שיא לאומי חדש של 53.34 שניות. נוסף לכך, הוא סיים במקום 18 במשחה ל-200 מטר חופשי בשיא אישי חדש של 1:57.91 דקות.

### 2018
#### סגן אלוף אירופה
באליפות אירופה שנערכה בגלאזגו, בריטניה באוגוסט 2018 זכה גלינצה במדליית כסף במשחה ל-50 מטר גב בתוצאה של 24.55 שניות, אחרי קלימנט קולסניקוב מרוסיה שקבע שיא עולם חדש של 24.00 שניות ולפני שיין ראיין מאירלנד (24.64 שניות). בשלב חצי הגמר הוא קבע שיא לאומי חדש של 24.12 שניות, 8 מאיות השנייה בלבד איטי משיא העולם בן 9 השנים של ליאם טנקוק מבריטניה (24.04 שניות). נוסף לכך, הוא סיים במקום רביעי במשחה ל-100 מטר גב בתוצאה של 53.81 שניות, 9 מאיות השנייה איטי ממדליית ארד. בשלב חצי הגמר הוא קבע תוצאה של 53.63 שניות.

### 2019
באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום שביעי במשחה ל-50 מטר גב בתוצאה של 24.67 שניות. בשלב חצי הגמר הוא קבע תוצאה של 24.53 שניות ועלה מהמקום השני למשחה הגמר. במקום שמיני במשחה ל-100 מטר גב בתוצאה של 54.22 שניות, בשלב חצי הגמר הוא קבע תוצאה של 53.40 שניות.

### 2021
#### אלוף אירופה
באליפות אירופה שנערכה בבודפשט, הונגריה במאי 2021 זכה גלינצה בשתי מדליות, זהב וכסף. מדליית הזהב במשחה ל-100 מטר גב בשיא לאומי חדש של 52.88 שניות, לפני הוגו גונזלז מספרד (52.90 שניות) ואפוסטולוס כריסטו מיוון ויוהאן אנדוייה-ברואר מצרפת (52.97 שניות). מדליית כסף במשחה ל-50 מטר גב בתוצאה של 24.42 שניות, אחרי קלימנט קולסניקוב שקבע שיא עולם חדש של 23.80 שניות ולפני הוגו גונזלז (24.47 שניות). נוסף לכך, הוא סיים במקום 22 במשחה ל-200 מטר גב בתוצאה של 1:59.74 דקות.

באולימפיאדת טוקיו (2020) סיים גלינצה במקום שמיני במשחה ל-100 מטר גב בתוצאה של 52.95 שניות ומקום 26 במשחה ל-200 מטר גב בתוצאה של 1:59.18 דקות.

### 2022
באליפות העולם שנערכה בבודפשט, הונגריה סיים במקום 5 במשחה ל-50 מטר גב בתוצאה של 24.57 שניות ובמקום 8 במשחה ל-100 מטר גב בתוצאה של 53.63 שניות.

באליפות העולם (בריכת 25 מטר) שנערכה במלבורן, אוסטרליה סיים במקום 26 במשחה ל-100 מטר גב בתוצאה של 52.65 שניות.

## שיאים אישים
### בריכה אולימפית
* 50 מטר גב: 24.12 שניות (2018), **שיא רומניה**	
* 100 מטר גב: 52.88 שניות (2021), **שיא רומניה**	
* 200 מטר גב: 1:57.91 שניות (2016)
### בריכת 25 מטר
* 50 מטר גב: 23.03 שניות (2020), **שיא רומניה**	
* 100 מטר גב: 49.64 שניות (2020), **שיא רומניה**	
* 200 מטר גב: 1:51.87 דקות (2020), **שיא רומניה**	

## ראו גם

## קישורים חיצוניים

קטגוריה:שחיינים רומנים
קטגוריה:שחייני גב
קטגוריה:אלופי אירופה בשחייה
קטגוריה:נושאי דגל רומניה באולימפיאדה
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:משתתפים רומנים באולימפיאדת טוקיו (2020)
קטגוריה:רומנים שנולדו ב-1997
ליפוט אראני

**ליפוט אראני** (במקור **גולדמן**, בהונגרית: **Aranyi Lipót**; מישקולץ, 20 בספטמבר, 1855 – בודפשט, ינואר 1945) היה עיתונאי יהודי-הונגרי, עורך עיתון. אראני וילדיו ניספו בשואה.

## קורות חיים
ליפוט אראני נולד במשפחה יהודית כבנם של מוריץ אראני (1826–1886), סוחר, ושל זאלי דיקמן (1826–1888) לאחר סיום לימודיו בבית הספר, עבד כשוליית סוחר, ומשנת 1876 היה איש צוות פנימי של היומון בשם "מישקולץ" (Miskolcz) וכן כתב ליומונים פוליטיים בבודפשט. בשנת 1882 הפך לעורך מישקולץ. לאחר מכן הקים את כתב העת "ידיעון בורשוד-מישקולץ" (Borsod-Miskolczi Közlöny), כתב עת חברתי, כלכלי ושל ספרות יפה, שאראני היה העורך והמו"ל שלו (1883–1891). אחרי שעבר לבודפשט, כתב מאמרים וטורים עבור עיתונים רבים מאוד וביניהם: הפשטי נפלו (1892, 1895) ועבור "דפי הבירה" (Fővárosi Lapok). הוא כתב גם ב"אומה" (1892–1899), ב"העיתון ההונגרי" (Magyar Újság), ב"האומה ההונגרית" (Magyar Nemzet) (1899–1903) ומהקמת "העיתון" (Újság) בשנת 1903, הוא היה איש הצוות הפנימי הבכיר בעיתון, וניהל את "מדור בית המשפט" של העיתון. הוא היה חבר במערכת השבועון ההומוריסטי בורשסם ינקו. לקראת שנות סיום מלחמת העולם השנייה במהלך בדיקת מסמכים ברחוב על ידי הבריונים החהושים של מפלגת צלב החץ, אראני זוהה כיהודי ולעיני אשתו הוצא להורג במקום בירייה בשדרות סנט אישטוואן בבודפשט קרוב לדנובה.

## משפחתו
אשתו הראשונה הייתה מריה גאסר (1868–1901), איתה התחתן ב-15 בנובמבר 1888 בקזינצברציקה. אשתו נפטרה מדלקת ריאות בגיל שלושים ושלוש. הוא התחתן בשנית ב-28 באוקטובר 1902. אשתו השנייה הייתה קטלין ויינמן (1870–1964) מורה מבבודפשט.

ילדים (מאשתו הראשונה):
* גזה אראני (1895–1944)
* מרתה אראני (1897–1945). בעלה ארנה רושטה (מקודם: רייס) היה פקיד.

## לקריאה נוספת
* לקסיקון ביוגרפי הונגרי. עורכת ראשית אגנש קניירש. 1967
* לקסיקון יהודי הונגרי. 1929. עורך ראשי פטר אויווארי. ליפוט אראני
* לקסיקון ביוגרפי הונגרי של Arcanum. ליפוט אראני
* הספרייה הלאומית של ישראל. מאת ליפוט אראני
* מאמר מפרי עטו בארכיב הדיגיטלי ההונגרי

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:עיתונאים שנספו בשואה
קטגוריה:מישקולץ: אישים
קטגוריה:יהודים בשואה: הונגריה
קטגוריה:הונגרים שנולדו ב-1855
קטגוריה:הונגרים שנפטרו ב-1945
איליה בורודין

**איליה אלכסנדרוביץ' בורודין** (ברוסית: **Илья Александрович Бородин**; נולד ב-14 בפברואר 2003) הוא שחיין רוסי, הוא סגן אלוף עולם בבריכת 25 מטר (אבו דאבי 2021), אלוף אירופה (בודפשט 2021) ושיאן עולם לנוער במשחה ל-400 מטר מעורב אישי.

## ביוגרפיה
בורודין נולד וגדל בבריאנסק.

### 2019
#### סגן אלוף אירופה (בריכת 25 מטר)
באליפות אירופה (בריכת 25 מטר) שנערכה בלונדון בתחילת דצמבר 2019 זכה בורודין במדליית כסף במשחה ל-400 מטר מעורב אישי בשיא לאומי חדש של 4:03.65 דקות, אחרי מקס ליצ'פילד מהממלכה המאוחדת (4:01.36 דקות) ולפני בן ארצו דניל פסינקוב (4:04.98 דקות).

### 2021
#### אלוף אירופה
באליפות אירופה שנערכה בבודפשט, הונגריה במאי 2021 זכה בורודין במדליית זהב במשחה ל-400 מטר מעורב אישי בשיא עולם לנוער של 4:10.02 דקות, לפני אלברטו רזטי מאיטליה (4:11.17 דקות) ומקס ליצ'פילד (4:11.56 דקות).

בורודין החמיץ את אולימפיאדת טוקיו (2020) בגלל שהיה חיובי לCOVID-19.

## שיאים אישיים
### בריכה אולימפית
* 200 מטר מעורב אישי: 1:58.00 דקות (2020)
* 400 מטר מעורב אישי: 4:10.02 דקות (2021)

### בריכת 25 מטר
* 200 מטר מעורב אישי: 1:55.31 דקות (2020)
* 400 מטר מעורב אישי: 3:59.57 דקות (2021)

## ראו גם

## קישורים חיצוניים

קטגוריה:שחייני מעורב אישי
קטגוריה:אלופי אירופה בשחייה
קטגוריה:רוסים שנולדו ב-2003
משרד החוץ של האיטי

**משרד החוץ של האיטי** הוא משרד ממשלתי, האחראי על היחסים הבינלאומיים של האיטי. המשרד הוא חלק מהקבינט של האיטי. בראש המשרד עומד שר החוץ של האיטי.

## מבנה
במשרד יש מספר מחלקות ואגפים, ביניהם:
* לשכת הפרוטוקול, האחראית על טקסי המשרד ועל ייצוג הממשלה.
* המנהל לעניינים פוליטיים מרכז נתונים הנוגעים לפעילותן של ממשלות זרות, ובמיוחד אלה המקיימות יחסים דיפלומטיים עם האיטי. הוא מנתח את השאלות הפוליטיות שהוגשו למשרד החוץ ומפנה את תשומת לבו של השר לשאלות הדורשות זאת. המנהל לעניינים פוליטיים אחראי גם על מידע ויחסים עם העיתונות ועל הכנת והפצת העלון של משרד החוץ.
* מנהל הקונגרסים והכנסים של המוסדות הבינלאומיים מרכז את הנתונים הנוגעים לפעילותם של ארגונים בינלאומיים. הוא אחראי האמנות וההסכמים עליהם חתומה האיטי, ואחראי לחתום על ההסכמים.
* המחלקה ליחסים כלכליים ושיתוף פעולה אחראית לכל הנושאים הנוגעים למימון, כלכלה וסחר ביחסים עם מדינות העולם.
* מנהלת קשרי התרבות אחראית לשאלות בעלות אופי תרבותי, אמנותי, מדעי, חינוכי וספורטיבי.
* המנהל לעניינים קונסולריים אחראי על כל העניינים הקונסולריים. הוא עוסק בהנפקה וחידוש דרכונים דיפלומטיים.
* המחלקה לענייני משפט אחראית לכל הנושאים המשפטיים ביחסים הבינלאומיים.
* המחלקה המנהלית אחראית על ניהול הכספים של משרד החוץ, על הכנת התקציב ופיקוח על ביצועו. היא אחראית על בקרתם ומלאים של חומרים ואספקה, מטלטלין ונכסי מקרקעין. מחלקה זו אחראית גם על כוח אדם, שירותים חברתיים, הכשרה ופיתוח של עובדים ומנהלי שירותים מרכזיים וחיצוניים.

## ראו גם
* יחסי החוץ של האיטי
* נציגויות דיפלומטיות של האיטי בעולם

## קישורים חיצוניים
* 

## הערות שוליים

קטגוריה:האיטי: יחסי חוץ
האיטי
רעידת האדמה בפורט-או-פרנס (1751)

**רעידת האדמה בפורט-או-פרנס** הייתה רעידת אדמה שהתרחשה בשעה 12:50 ב-21 בנובמבר 1751 בעיר פורט-או-פרנס, בירת האיטי. רעידת האדמה התרחשה למשך דקה. לאחר רעידת האדמה, בין 22 בנובמבר ל-8 בדצמבר, רוב תושבי העיר התגוררו באוהלים, עקב התרסקות והתמוטטות הבתים והמבנים בעיר.

רעידת אדמה נוספת דווחה שהתרחשה באותו מקום ב-15 בספטמבר באותה השנה, ולא ברור האם שני הדיווחים מתייחסים לאותו אירוע או האם שיש ביניהם קשר.

מאוחר יותר, סייסמולוגים שנשלחו לאזור, השוו את רעידת האדמה שהתרחשה בשנת 1751, לרעידת האדמה שהתרחשה בשנת 1910. שתי רעידות האדמה נעשו באותו המקום.

## הערות שוליים

קטגוריה:1751
קטגוריה:האיטי: רעידות אדמה
Real Men Don't Eat Quiche

**Real Men Don't Eat Quiche - A Guidebook to All That Is Truly Masculine (גברים אמיתיים לא אוכלים קיש)** הוא רב-מכר שנון הכולל סטריאוטיפים של גבריות מאת התסריטאי וההומוריסט האמריקאי ברוס פיירשטיין וכולל איורים פרי יצירתו של . הספר יצא לאור בשנת 1982 בארצות הברית ().

כותרת הספר רומזת לאסוציאציות המגדריות של קיש שזוהה כמאכל "נשי" בתרבות האמריקאית, הגורמת לגברים להימנע מכך. כדי לזכות בפרסום בחינם, הוצאת הספרים שלחה עותקים של הספר לאנשי רדיו ולבעלי טור בעיתונים, וההגדרות השנונות "גברים אמיתיים לא ..." צוטטו בהרחבה. מאזינים וקוראים קנו את הספר לקבלת הגדרות נוספות.

הספר הופיע ברשימת רבי המכר של הניו יורק טיימס במשך 55 שבועות ונמכר ביותר מ־1.6 מיליון עותקים. עיבוד אוסטרלי מאת אלכס בוזו התפרסם מאוחר יותר באותה השנה.

## הערות שוליים

קטגוריה:ספרי סאטירה
טריטוריה מאורגנת מאוגדת

300px|ממוזער|שמאל|התפתחות טריטוריאלית של ארצות הברית
300px|ממוזער|שמאל|מפת הטריטוריות, 1856. הטריטוריות בירוק.
**טריטוריה מאורגנת מאוגדת** (באנגלית: **Organized incorporated territories of the United States**) היא שלב בהתפתחות ארצות הברית. זהו שטח מיושב שהוגדר על ידי החלטה של הקונגרס של ארצות הברית כ:
* חלק בלתי-נפרד מהישויות המאוגדות בארצות הברית של אמריקה
* בעל ממשל מאורגן עם הפרדת רשויות לפי פקודת ארגון (Organic act) של הקונגרס.
היה זה שלב בהפיכת שטח מיושב למדינה של ארצות הברית. בניגוד למדינה, טריטוריה מאורגנת מאוגדת נחשבת כנמצאת מחוץ לגבולה של ארצות הברית.

כמעט כל המדינות, פרט לשלוש עשרה המושבות, היו במעמד של טריטוריה מאורגנת מאוגדת או חלק מטריטוריה כזו, לפני שהוכרזו כמדינה. שטחים שהו במעמד זה לאורך פרקי זמן שונים. טריטוריית אלבמה שהתה במעמד זה שנתיים בלבד (1817–1819), בעוד טריטוריית הוואי שהתה במעמד זה במשך 59 שנים (1900–1959) ואילו טריטוריית ניו מקסיקו שהתה במעמד זה במשך 62 שנים (1850–1912).

## המצב הנוכחי
מאז 1959 אין טריטוריות מאורגנות מאוגדות כלל. קיימות טריטוריות של ארצות הברית מחוץ לגבולותיה, אך הן אינן במעמד מאורגן מאוגד. הטריטוריות במעמד מאוגד הן איי הבתולה של ארצות הברית, איי מריאנה הצפוניים, גואם, סמואה האמריקנית ופוארטו ריקו. הן כפופות לממשל הפדרלי ולאף אחת מהן אין פקודת ארגון של הקונגרס ולפיכך אינן מאורגנות.

מחוז קולומביה, בו נמצאת הבירה וושינגטון די. סי., מתפקד למעשה כטריטוריה מאורגנת מאוגדת, אך איננו במעמד זה.

## רשימת הטריטוריות

## ראו גם
* הקמת מדינות דרום-מערב ארצות הברית

## קישורים חיצוניים

* Allen P. Stayman, **[https://www.eastwestcenter.org/system/tdf/private/pip005.pdf?file=1&type=node&id=32349 U.S. Territorial Policy]**, East-West Center 2009


## הערות שוליים

*
קטגוריה:ארצות הברית: היסטוריה פוליטית
קטגוריה:ארצות הברית: חלוקה מנהלית
היפורתודוס מיסטקינוס

**היפורתודוס מיסטקינוס** (שם מדעי: *Hyporthodus mystacinus*) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי וגם במזרח האוקיינוס השקט. זהו מין השוכן בעומקים של 100 עד 400 מטר מתחת פני הים.

דקר זה יכול להגיע לאורך של 160 ס"מ לזכרים ו-100 ס"מ לנקבות ויכול להגיע למשקל מרבי של 107 ק"ג. הדג בעל גוף עגלגל עם ראש גדול ושרירי בעל לסתות בולטות, מעט מופנות מטה והוא בעל עיניים קטנות. סנפיר הגב מכיל רעמת סנפיר פרוקה נמוכה וסנפירי השת גבוהים יותר וקרובים לזנב השרירי והמעוגל. הדקר בעל גוני חום-שוקולד עם פסים בהירים לרוחבו והצעירים כהים יותר ובעלי פס שחור לצד הזנב. הזכרים מעט יותר גדולים מהנקבות.

הדקר מצוי בטבע לאורך מערב האוקיינוס האטלנטי בין קרוליינה הצפונית ודרומה לפלורידה, מפרץ מקסיקו והים הקריבי שלחופי איי בהאמה וברמודה ודרומה עד לריו דה ז'ניירו בברזיל. הוא נפוץ גם במזרח האוקיינוס השקט לחופי אקוודור ואי הקוקוס שבקוסטה ריקה ואף באיי גלאפגוס.

מין זה שוכן לרוב לאורך המדפים היבשתיים של אמריקה והוא ניזון מדיונונים, דגים אחרים וסרטנים. הוא לא נידוג באופן מסחרי מאחר שהוא מצוי בעומק רב יחסית לדקרים אחרים.

## קישורים חיצוניים

## הערות שוליים

קטגוריה:טקסונים שתוארו בידי פיליפ פואיי
קטגוריה:דקרים
קטגוריה:מגה-פאונה של האוקיינוס האטלנטי
קטגוריה:מגה-פאונה של האוקיינוס השקט
קטגוריה:דגי הים הקריבי
קטגוריה:אמריקה הדרומית: דגי ים
קטגוריה:בעלי חיים שתוארו ב-1852
המשרד למעמד וזכויות האישה של האיטי

**המשרד למעמד וזכויות האישה** (בצרפתית: **Ministère à la Condition féminine et aux Droits des femmes**; בראשי תיבות: **MCFDF**) הוא משרד ממשלתי בהאיטי שנוסד ב-8 בנובמבר 1994 במטרה לפעול למען שוויון בין גברים ונשים. שרת המשרד הנוכחית היא אוולין סנוויל.

## היסטוריה
המשרד נוסד כתוצאה מדרישות של נשים האיטי, ונוצר כחלק מעבודת ההכנה לוועידת הנשים העולמית של 1995. הוא הוקם על ידי צו ב-8 בנובמבר 1994 ואחראי על שני דברים: הגנת וקידום זכויות נשים וקידום ניתוחים מגדריים.

ליז-מארי דז'אן נבחרה לשרה הראשונה של המשרד. השרה הנוכחית היא אוולין סנוויל.

## מבנה
המשרד מורכב משני מבנים: שירותים מרכזיים ושירותים מבוזרים.

במבנה לשירותים מרכזיים יש את מזכירות השר, קבינט השר, המנהל הכללי וההנהלה.

## ראו גם
* ליגת הנשים לפעולה חברתית
* סולידריות נשות האיטי
* מעמד האישה בהאיטי

## הערות שוליים

קטגוריה:משרדי נשים ונוער
קטגוריה:האיטי: פוליטיקה
קטגוריה:מעמד האישה
קטגוריה:נשים בהאיטי
היפורתודוס ספטמפסכיאטוס

**היפורתודוס ספטמפסכיאטוס** (שם מדעי: *Hyporthodus septemfasciatus*) הוא מין של דג גרם ממשפחת הדקריים ותת-משפחת הדקרים, המצוי בטבע במזרח האוקיינוס השקט שלחופי סין, הונג קונג, טאיוואן, קוריאה ויפן וייתכן שאף במערב אוסטרליה כשתצפיות מאזורים מערביים יותר נובעים מטעות בזיהוי. הוא שייך לסוג היפורתודוס אך חלק מהחוקרים רואים בו בן לסוג דקר.

מין זה יכול להגיע לאורך 155 ס"מ ולמשקל של 62.8 ק"ג אך לרוב אינו עולה על אורך של 1 מטר. הוא בעל גוף עגלגל עם גוף חום ועליו פסים כהים לאורכו, הראש רחב עם לסתות גדולות ובולטות המותאמות לבליעת טרף גדול והסנפירים קצרים אך רחבים ומעוגלים בצורתם. הסנפירים כהים יחסית בקצוות.

הוא מצוי לאורך מזרח האוקיינוס השקט סביב שוניות אלמוגים בעומק של 5 עד 30 מטרים ומחפש מזון של דגים אחרים וסרטנים. לאורך חופי יפן המין נידוג למאכל במגוון מאכלים של המטבח היפני. למרות זאת האוכלוסיות שלו אינם בסכנת הכחדה.

## קישורים חיצוניים

## הערות שוליים

קטגוריה:דקרים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1793
יחסי אוסטריה–אלג'יריה

[ממוזער|שר החוץ האוסטרי [אלכסנדר שלנברג (מימין) נפגש עם מקבילו האלג'יראי אחמד עטאף בווינה, 2024]]
**יחסי אוסטריה–אלג'יריה** הם יחסי החוץ בין אוסטריה לאלג'יריה.

## סקירה כללית
בנוסף להרחבת היחסים הפוליטיים והכלכליים עם מדינות צפון אפריקה, ובכלל זה אלג'יריה, אוסטריה מייחסת חשיבות רבה למחויבות ושיתוף הפעולה של האיחוד האירופי עם מדינות אלו. האיחוד האירופי תומך במדינות צפון אפריקה במסגרת מדיניות השכנות האירופית כלפי השכנים מדרום, כלומר במסגרת "השותפות עם דרום הים התיכון לדמוקרטיה ושגשוג משותף".

בשנת 2018 הסתכם סך המסחר בין המדינות ב-258 מיליון אירו.

## נציגויות דיפלומטיות
* אוסטריה מחזיקה באלג'יריה שגרירות באלג'יר.
* אלג'יריה מחזיקה באוסטריה שגרירות בווינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
היפורתודוס אוקטופסכיאטוס

**היפורתודוס ספטמפסכיאטוס** (שם מדעי: *Hyporthodus octofasciatus*) הוא מין של דג גרם ממשפחת הדקריים ותת-משפחת הדקרים, המצוי באוקיינוס ההודי ובמערב האוקיינוס השקט סביב האזור האינדו-פסיפי שבין חופי דרום אפריקה וסומליה, מפרץ עדן ומזרחה לעבר חופי הודו, דרום-מזרח אסיה ועד לקוריאה, יפן, טאיוואן, איי פאראסל ואיי ספראטלי וכן לחופי מזרח וצפון אוסטרליה, ניו זילנד ואיי מרקיז. הדג מצוי בעומקים של 80 עד 480 מטרים.

## תיאור
דג גדול זה הוא קרובו של המין היפורתודוס ניגריטוס והוא יכול להגיע לאורך 130 ס"מ ולמשקל 80 ק"ג ויכול להגיע בטבע לגיל 65 שנים. הסנפירים שלו רחבים ומעוגלים והגוף עגלגל בגוונים חומים עם סנפירים חומים כהים ובעל פסים בהירים לאורכו.

אורח חייו של מין זה לא נחקרו מספיק בטבע והוא ידוע בעיקר מזיהויים של חוקרים. לפי ארגון IUCN דג זה הוא מין "ללא חשש", אף שהוא לעיתים נתפס למאכל לאורך חופי האוקיינוסים בהם חי.

## קישורים חיצוניים

## הערות שוליים

קטגוריה:דקרים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קנבוטק

**קנבוטק בע"מ** היא חברה ציבורית ישראלית בתחום הביוטכנולוגיה, המפתחת מוצרים רפואיים ופתרונות טכנולוגיים לתחום הרפואה המניעתית והרפואה האינטגרטיבית. היא החברה הראשונה בישראל שנכנסה לבורסה דרך פלטפורמת גיוס המונים ולא דרך רכז הנפקה.

## גיוסים והנפקה
בשנת 2019 הפכה קנבוטק לחברה מציעה וביצעה את גיוס ההמונים הראשון שלה דרך פלטפורמת פאנדיט בה גויסו 6.3 מיליון שקלים מהציבור. לאחר מכן גייסה בהקצאה פרטית כ-1.1 מיליון שקלים.

באוגוסט 2020 הפכה קנבוטק לחברה הראשונה בישראל שגייסה בגיוס המונים לאחר אישור תשקיף על ידי הרשות לניירות ערך. על בסיס התשקיף גייסה החברה מהציבור דרך פאנדיט 12.8 מיליון שקלים, וכפועל יוצא הפכה לחברה ציבורית שאינה נסחרת.

ביוני 2021 אושרה הצעת המדף של החברה בהתבסס על תשקיף על ידי הרשות לניירות ערך ועל ידי הבורסה, ובמסגרתו גייסה קנבוטק 32 מיליון שקלים ונכנסה למסחר בבורסה בתאריך 25 ביולי 2021 ובכך הפכה לחברה הראשונה בישראל שנכנסת לבורסה דרך פלטפורמת גיוס המונים ולא דרך רכז הנפקה.

## צוות החברה
החברה הוקמה על ידי אלחנן שקד, מנכ"ל לשעבר של חטיבת מוצרי הצריכה של Perrigo, ד"ר דב מלמד, מומחה בפיתוח תרופות, יואב רוטלר, סמנכ"ל הכספים של החברה ושראל חן-טוב, מנכ"ל קבוצת BioPharmax.

בצוות הפיתוח הרפואי שותפים האונקולוגית, פרופסור תמר פרץ, הפיזיולוג פרופסור יובל חלד, הביולוג פרופסור פואד פארס יחד עם בנו דוקטור באסם פארס, הקרדיולוג פרופסור חיים לוטן ופרופסור סולומון ואסר.

## תחומי העיסוק של החברה
כל מוצרי החברה מבוססים על שילוב של קנבינואידים וחומרים פעילים מפטריות מרפא. במוצרים שונים משלבים בחברה רכיבים טבעיים נוספים המתאימים לאופי הטיפול.

### רפואת מניעה
החברה מפתחת פתרונות בתחום הרפואה המונעת וחיזוק המערכת החיסונית.

### מוצרים אינטגרטיביים
שמונה פורמולות המשלבות פטריות מרפא וקנאביס רפואי. הפורמולות נועדו להשתלב בטיפול של חולי הסרטן על מנת להביא לטיפול רפואי יעיל יותר, להפחית תופעות ולהקל ולשפר את חיי המטופלים. החברה גם מבצעת ניסויים כדי לבחון את יעילות המוצרים בעיכוב הצמיחה והתפשטות הגידול הסרטני.
### תרופה בוטנית לסרטן הלבלב והמעי הגס
לקנבוטק זכויות שימוש בלעדיות בפטריה בשילוב עם קנבינואידים מצמח הקנאביס. בהתבססות על מחקר של פרופסור פואד פארס על פטריית מרפא ייחודית, מפתחת החברה תרופה בוטנית לסרטן הלבלב וסרטן המעי הגס.

## קישורים חיצוניים
* 

## הערות שוליים

קטגוריה:חברות ישראליות בתחום הקנאביס
קטגוריה:חברות הנסחרות בבורסה לניירות ערך בתל אביב
היפורתודוס ארגסטולריוס

**היפורתודוס ארגסטולריוס** (שם מדעי: *Hyporthodus ergastularius*) הוא מין של דג גרם ממשפחת הדקריים ותת-משפחת הדקרים, המצוי בדרום-מערב האוקיינוס השקט סביב חופי אוסטרליה בין שונית המחסום הגדולה שממזרח לקווינסלנד עד לניו סאות' ויילס.

מין זה הוא קרוב של המין היפורתודוס אוקטופסכיאטוס, המבלבל איתו לעיתים ובעבר היה שייך לסוג דקר. הוא יכול להגיע לאורך מרבי של 157 ס"מ ומשקל של 66 ק"ג, אף שנטען שהוא יכול להגיע לאורך של 180 ס"מ ומשקל של מעל 100 ק"ג. דג זה הוא גדול ושרירי בעל ראש גדול עם לסתות נוקשות מותאמות לבליעת מזון במהירות והוא בעל סנפיר גבי פרוק וזקור, סנפירי שת זקורים וקוצניים וזנב עגלגל. צבעו חום-אפרפר עד ורוד-אפור והסנפירים כהים יותר. לאורך הלסת העליונה עובר פס שחור דק דמוי שפם.

זהו דג טורף השוכן בשוניות אלמוגים בעומק 35 עד 350 מטרים מתחת פני הים. הוא ניזון ממארב מוסווה של דגים אחרים וסרטנים אותם הוא בולע במהירות בעזרת פיו הגדול. הוא נידוג באופן מסחרי כדג מאכל לאורך החופים בהם הוא חי אך לא ידוע על קרבתו לסיכון עקב כך.

## קישורים חיצוניים

## הערות שוליים

קטגוריה:דקרים
קטגוריה:מגה-פאונה של האוקיינוס השקט
דקר רחב-פס

**דקר רחב-פס** (שם מדעי: *Epinephelus latifasciatus*) הוא מין דג גדול ממשפחת הדקריים, החי במימי האזור האינדו-פסיפי. הוא תואר לראשונה ב-1843 בידי הזואולוג הגרמני קונרד יאקוב טמינק ותלמידו הרמן שלגל .

## תיאור
דקר זה מצוי לאורך האוקיינוס ההודישבין הים האדום, המפרץ הפרסי ומפרץ עומאן דרך הודו וסרי לנקה ועד לאוסטרליה המערבית וכן באוקיינוס השקט שלחופי יפן וטאיוואן. לרוב הוא מצוי לאורך מדפים יבשתיים ולא לאורך איים מבודדים והוא מצוי בעומק 20 עד 230 מטרים סביב קרקעית חולית או בשוניות אלמוגים.

הדקר מגיע לאורך ממוצע של 70 ס"מ אך יכול להגיע גם לאורך 137 ס"מ ולמשקל מתועד של 58 ק"ג. הוא בעל גוף גדול בצבע חום אפרפר ועליו פסים בהירים אופקיים בעלי שוליים שחורים ועליהם נקודות בהירות. הצעירים בעלי גוני אפור-לבנדר או חום בהיר עם פסים בהירים דומים והסנפירי כהים. סנפיר הגב גדול ופרוק והוא יוצר רעמה עד לסנפירי השת והזנב. הזנב בעל אונות מעוגלות והראש גדול עם לסתות חזקות.

מין זה נתפס למאכל לאורך שווקים במזרח אסיה ונפוץ גם לאורך חופי הודו והמפרץ הפרסי, אך שם הוא לא נידוג באופן מסחרי אלא כנראה נתפס כשלל לוואי של רשתות. הוא לא מצוי בסכנת הכחדה בטבע.

## קישורים חיצוניים

## הערות שוליים

קטגוריה:דקרים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1843
תומאס פינקה

**תומאס פינקה** (6 בינואר 1561 – 24 באפריל 1656) היה מתמטיקאי ופיזיקאי דני, ופרופסור באוניברסיטת קופנהגן במשך יותר מ-60 שנה.

## ביוגרפיה
תומאס ג'ייקובסן פינקה נולד בפלנסבורג בשלזוויג. הוא היה בנם של חבר המועצה ג'ייקוב פינקה ואנה טורסמד. הוא סיים את לימודיו בבית הספר היסודי בפלנסבורג. משנת 1577 למד חמש שנים באוניברסיטת שטרסבורג מתמטיקה, רטוריקה ולימודי פילוסופיה אחרים. בשנת 1590 הוא הפך לפרופסור למתמטיקה באוניברסיטת קופנהגן. בשנת 1603 קיבל גם תואר פרופסור לרפואה.

ההישג המשמעותי ביותר שלו נמצא בספרו *Geometria rotundi* (1583), בו הציג את השמות המודרניים של הפונקציות הטריגונומטריות המשיק והסקאנט.
ממוזער|''Geometriae rotundi libri XIIII'', 1583
## חיים אישיים
הוא היה נשוי לאיבריה יונגסדטר אייברס (1574–1614). בנו ג'ייקוב פינקה (1592–1663) היה פרופסור לפיזיקה. בנותיו התחתנו עם המדען קספר ברתולין האב (1585–1629), הבוטנאי יורגן פירן (1581–1628), ההיסטוריון אולה וורם (1588–1654) והתאולוג הנס ברוכמנד (1594-1630).

תומאס פינקה נפטר ב-24 באפריל 1656, ונקבר בכנסיית Vor Frue Kirke בקופנהגן.

## קישורים חיצוניים

* תומאס פינקה - ביוגרפיה
* תומאס פינק - באתר Encyclopedia
* Google Boos
* 

## הערות שוליים

קטגוריה:פיזיקאים דנים
קטגוריה:בוגרי אוניברסיטת קופנהגן
קטגוריה:מתמטיקאים דנים
קטגוריה:סגל אוניברסיטת קופנהגן
קטגוריה:ילידי 1561
קטגוריה:נפטרים ב-1656
תלי דלת

[שמאל|ממוזער|תלי דלת "נא לא להפריע" ("Do not disturb") על [ידית דלת בבית מלון.]]
**תְּלִי דלת** (באנגלית: **Door hanger**) הוא שלט מפלסטיק או מקרטון, בדרך כלל מלבני, שנתלה על ידית דלת. לפעמים, משתמשים בהם להפצת פרסומת מודפסת לבתי מגורים. שלטים אלו נראים, לעיתים קרובות, בבתי מלון ובמקומות לינה אחרים כאמצעי לתקשר עם צוות התחזוקה והניקיון של אותו מקום לינה.

## שימושים
מקום נפוץ אחד שבו משתמשים בשלטי "נא לא להפריע" ("Do not disturb") הוא במקומות הלינה. האורחים יכולים להציב את השלט על הדלת, על מנת ליידע את הצוות של מקום הלינה, שיש לכבד את פרטיותם של האורחים, ולא להיכנס לחדר. ישנם מקומות לינה שמספקים גם שלטי "נא לסדר את החדר" ("make up room"), שבעצם מספקים את ההוראות ההפוכות של שלט "נא לא להפריע" ("Do not disturb").

ניתן לראות שלטים אלו גם בבתי הספר. שלטים אלו מודיעים לאנשי הצוות ולתמידי בית הספר כי מתקיימת בחינה באותה כיתה.

ניתן להשתמש בשלטי "נא לא להפריע" ("Do not disturb") בחדרים שמאכסנים דברים חפצי ערך, בשביל להרתיע גנבים אפשריים מגניבה.

## בעיות
במקרים מסוימים, הצבת שלט "נא לא להפריע" ("Do not disturb") בדלת חדר בית המלון, יכול להסתיר רצח, התאבדות או פעילות פלילית אחרת.

ב-2009, השלט "נא לא להפריע" ("Do not disturb") היה אחראי להסתרת היעלמותם של זוג קשישים באוניית תענוגות.

ב-2017, רוצח ההמונים האמריקאי, סטיבן פאדוק , השאיר שלט "נא לא להפריע" ("Do not disturb") על ידית הדלת בחדר המלון שבו שהה, כשהוא מסתיר 10 מזוודות מלאות ברובים ותחמושת ששימש לביצוע הטבח בסטריפ של לאס וגאס.

## אלטרנטיבות
[טקסט=A Electronic Do Not Disturb|ממוזער| שלט אלקטרוני "נא לא להפריע" ("do not disturb") בבית מלון ב[מיאמי. המנורה האדומה המוארת מהווה איתות לצוות המלון.]]
ישנם בתי מלון שמשתמשים באמצעים טכנולוגיים חדישים, ולא משתמשים בשלטים הרגילים, כמו שימוש בכפתור פרטיות, שבו ניתן ללחוץ מתוך החדר.

## פרסום
בתי מלון משתמשים בשלטי "נא לא להפריע" ("Do not disturb") כדרך למתג את עצמם ולספק פרסום זול.

ב-2007, רשת המלונות Embassy Suites by Hilton  ערכה תחרות שאפשרה לציבור לעצב את שלטי "נא לא להפריע" ("Do not disturb"), שיוצגו בכל חדרי בתי המלון. הזוכה בתחרות הוכרז ב-2008.

ניתן לראות שלטים אלו ככלי פרסום להפצת פרסומת מודפסת לבתי מגורים. אחד מהיתרונות של פרסום מסוג זה על פני דיוור ישיר מסורתי הוא שהפרסומת מקבלת, בדרך כלל, יותר חשיפה פרסומית.

צורת פרסום זו מהווה סיכון ביטחוני עבור התושבים מפני שהיא מסמנת דלת כבלתי מנוצלת. בחלק מהערים בעולם, צורת פרסום זו מפרה את התקנון, והחברה עלולה לספוג קנס. צורת פרסום זו עלולה גם לפגוע במוניטין החברה.

פרסום מסוג זה מסייע את החברות בהגדלת המודעות לאותן חברות. בדרך כלל, שיטת פרסום זו עשויה להיות חסכונית יותר כאשר משתמשים בטכנולוגיה של ימינו.

## משמעויות נוספות
[שמאל|ממוזער| אלמנט ממשק המשתמש של "doorhanger" ב-[Firefox 85, "תלוי" על סרגל החיפוש.]]
בתכנון ממשק משתמש למחשב, הודעת "doorhanger" היא מעין פופ אפ ש-"נתלה", בדרך כלל בסרגל הכלים, מרכיב ממשק משתמש אחר.

## קישורים חיצוניים

* אוסף שלטי "נא לא להפריע" ("Do not Disturb")

## הערות שוליים

*
קטגוריה:שלטים
קטגוריה:פרטיות
תמר רותם

**תמר רותם** (נולדה ב-10 בינואר 1965) היא עיתונאית, סופרת, מבקרת ספרות ועורכת ישראלית.

## ביוגרפיה
נולדה בחיפה וגדלה בבני ברק, בת למשפחה חרדית בת 7 ילדים. אמה היא הסופרת יהודית רותם. בוגרת סמינר בית יעקב ע"ש שצ'רנסקי בתל אביב. בוגרת תואר ראשון בספרות ובבלשנות אנגלית באוניברסיטת בר-אילן, בוגרת תוכנית העמיתים של עלמא בית לתרבות עברית. זוכת פרס שר התרבות לשנות 2021 לסופרים בראשית דרכם על ספרה "מעבר לים" (שוקן)  וזוכת פרס משכנות שאננים לפרוזה עברית לשנת 2025 (על כתב יד).

ב-1996 החלה לכתוב במקומון "צומת השרון" של רשת שוקן וערכה את מגזין הפנאי שלו. ב-1997 החלה לעבוד בעיתון "הארץ", כעורכת-משכתבת ולכתוב מדור חינוך. מראשית שנות ה-2000 סיקרה את החברה החרדית בעיתון "הארץ" והתמקדה בין השאר בתהליכי שינוי בחברה זו ובמתח בין הקצנה לפתיחות, בין שמרנות למודרניות. הפנתה זרקור לבעיות החברה החרדית, העוני, מצוקת הדיור, הנשירה, האפליה כלפי ספרדים, מצוקות הנשים החרדיות, אלימות נגד נשים ומסורבות גט. התמחתה בקבוצות חרדיות קיצוניות. חתומה, בין היתר, על גילוי נשות הטליבאן. מנגד ליוותה מקרוב את מהפכת ההתמקצעות וההשכלה בציבור החרדי ואת היציאה בשאלה של יחידים ומשפחות. בשנים אלה כתבה גם כתבות מגזין ופרסמה ראיונות ומאמרי דעה. ב-2013–2015 הייתה כתבת התרבות של מוסף גלריה וסיקרה תיאטרון ומחול וכן כתבה ביקורות ספרות.

ב-2015, השתתפה בסרט "גרסה דינקותא" של אחותה נועה רוט, יוצרת קולנוע דוקומנטרי, על סיפור משפחתה. הסרט התחרה בפסטיבל דוקאביב.

מאז 2016 היא כתבת עצמאית, כותבת ועורכת ספרים, מפרסמת ביקורות ספרות במוסף ספרים בהארץ וכן כותבת פרוזה.

ב-2021 ראה אור ספרה הראשון, "מעבר לים" שראה אור בהוצאת שוקן. הרומן - המבוסס על מכתבים משפחתיים ומסמכים רבים - מספר על חמש שנים שבהן עשה האמן נחום גוטמן בבירות האמנות הסוערות של אירופה בראשית שנות ה-20 של המאה העשרים ומשרטט את דיוקן האמן כאיש צעיר. בתחקיר טקסטואלי ראשון מסוגו חשפה לראשונה את דמותה של פ"פ, הלוא היא פרידה פליגלמן, אהובתו של גוטמן שהייתה אנתרופולוגית וסופרג'יסטית פורצת דרך. הצעירה האמריקאית היהודייה שגוטמן קשר עמה את חייו באותן שנים מאירה את דמותו של האמן באור חדש. ב-2024 השתתפה במחזור הראשון של חממת הסופרים של בית אריאלה וב-2025 זכתה בפרס משכנות שאננים על כתב יד בעבודה.

## חיים אישיים
מתגוררת בתל אביב-יפו, אם לשניים.

## קישורים חיצוניים

* 
* תמר רותם באתר של הוצאת שוקן
* ראיון בתוכנית "ספרים רבותי ספרים" באתר האינטרנט של גלי צה"ל

## הערות שוליים

קטגוריה:תל אביב-יפו: אישים
קטגוריה:עיתונאיות כותבות עברית
קטגוריה:עיתונאים כותבי עברית
קטגוריה:עיתונאיות ישראליות
קטגוריה:עיתונאים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עורכות ספרותיות ישראליות
קטגוריה:עורכים ספרותיים ישראלים
קטגוריה:סגל הארץ
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1965
קטגוריה:ישראלים שנולדו ב-1965
אברהם ישכר בער איזקסון

רבי **אברהם ישכר בער (בערל) איזקסון** (כ"ו בניסן תרנ"ד – סיון תש"ד) היה רבה של פוינילה דה סוב מונטה, רומניה ופעיל ציוני.

## קורות חיים
נולד לרבי שלמה איזקסון, רבה של רומאן, ולסימא רייזל, בתו של רבי מאיר מקרעטשניף. נשא לאשה את מרים פעסיל, בתו של רבי ישראל חיים פרידמן מחבר הספר 'ליקוטי מהרי"ח'. בין 1918 ל־1920 עמד בראשות ישיבה שהקים ברומאן. בשנת ה'תרפ"ד נבחר לרבה של קהילת חסידי קאסוב בפוינילה דה סוב מונטה, לצידו של רבי ברוך הגר שהיה רבם של חסידי ויז'ניץ בעיירה. על אף המתיחות בין החסידויות, בעיירה עצמה לא הייתה מחלוקת והקשרים בין הרבנים היו טובים. בשנת ה'תרצ"ד החל לעורר את יהודי מרמורש לעלות לארץ ישראל והקים לשם כך אגודה ציונית חרדית. רבי אברהם נסע לפריז כדי להיפגש עם הברון רוטשילד ולגייסו לטובת האגודה שהקים, כמו כן נפגש גם עם נציגי פיק"א.
בי"ב בסיון תרצ"ג כינס ועידה של האגודה ובה השתתפו רבי יקותיאל יהודה טייטלבוים, הרב דוד שפרבר ודוקטור יוסף פישר.

חרף ההתנגדות לציונות בקרב החוגים החרדיים אז, קיבל הרב איזקסון את ברכותיהם של רבי ישראל הגר, רבי חיים הגר (השני) מקוסוב ורבי יואל טייטלבוים שאף כתב לאגודה שבראשותו מכתב תמיכה.

באייר ה'תרצ"ה (1935) עלו למעלה ממאתיים תושבי מרמרוש לארץ והתיישבו ברחובות ובראשון לציון. בסיוון של אותה שנה ביקר בארץ ישראל ופעל מול הסוכנות היהודית לארגון עליית שאר יהודי מרמורש ולקליטתם של העולים הטריים. קליטתם של עולי מרמרוש בארץ נתקלה בקשיים גדולים, ולאחר כשלוש שנים חזרו חלק מהעולים ובהם הרב איזקסון לארץ מוצאם.

הרב איזקסון נספה באושוויץ בחג השבועות ה'תש"ד, יוני 1944.

## צאצאיו
ילדיו הם ישראל חיים - נספה בילדותו בשואה
, ויחיאל יהודה - רבה של שכונת אחוזה בחיפה ורב בלוס אנג'לס.

## לקריאה נוספת
* איזאקזון, אברהם ישכר דב, באנציקלופדיה של הציונות הדתית.
* יהודה שוורץ, **מורשת רבני הונגריה**, עמוד 279, חדרה, (חסר שנת דפוס).

## קישורים חיצוניים
* .
* 

## הערות שוליים

קטגוריה:רבנים רומנים
קטגוריה:פוינילה דה סוב מונטה: רבנים
קטגוריה:פעילים ציונים ברומניה
קטגוריה:אנשי העלייה החמישית
קטגוריה:יורדים מארץ ישראל
קטגוריה:רבנים שנספו במחנה ההשמדה אושוויץ
קטגוריה:רומנים שנולדו ב-1894
קטגוריה:רומנים שנפטרו ב-1944
הסנאט של האיטי

**הסנאט של האיטי** (בצרפתית: **Sénat**; בקריאולית האיטית: **Sena**) הוא הבית העליון של הפרלמנט של האיטי. הסנאט מורכב משלושים מושבים, שלושה מושבים מכל אחד מעשרת מחוזות האיטי.

הסנאטורים נבחרים בהצבעה עממית לתקופה של שש שנים, ושליש מהם נבחרים לשנתיים. הסנאטורים יכולים להתמודד ולהיבחר ללא הגבלת פעמים.

כדי להיבחר כסנאטור, אדם חייב להיות יליד האיטי שמעולם לא ויתר על אזרחותו, מעל גיל שלושים, להתגורר במחוז מטעמו הוא מתמודד מעל 4 שנים, ובעל קרקע.

## היסטוריה
לאחר הבחירות בשנת 2000, עשרים ושישה מתוך עשרים ושבעה המושבים היו של מפלגת פאנמי לאוואלאס של ז'אן ברטרנד אריסטיד.

לפני הקמת מחוז ניפס בשנת 2003 היו עשרים ושבעה מושבים בסנאט.

הסנאט לא נפגש לאחר הפלת ממשלת אריסטיד בפברואר 2004. ממשלה זמנית הוקמה בעקבות המרד, והסנאטורים ממפלגתו של טריסטיד לא הוכרו בתקופה זו. הסנאט הוקם מחדש והבחירות נערכו ב-21 באפריל 2006.

בשנת 2015 הצטמצם הסנאט לעשרה חברים בלבד ולשכת הצירים נסגרה מכיוון שהבחירות להחלפת שליש מהסנאטורים וכל הצירים בשנת 2013 עוכבו ללא הגבלת זמן וגרמו לסנאטורים ולצירים לסיים את כהונם בינואר 2015. בבחירות לפרלמנט בשנת 2015 נבחרו מחדש הסנאטורים והכל חזר לקדמותו.

## נשיאי הסנאט

## ראו גם

* הפרלמנט של האיטי
* פוליטיקה של האיטי
* בתי מחוקקים לפי מדינה

## קישורים חיצוניים
* 

## הערות שוליים

האיטי
קטגוריה:האיטי: פוליטיקה